

 LĒMUMS

Ādažos, Ādažu novadā

2025. gada 28. augustā **Nr. 318**

**Par Ādažu novada pašvaldības domes 2025. gada 29. maija lēmuma** **Nr.213**

 **“Par pašvaldības nekustamā īpašuma Dārznieku iela 5 ieguldījumu SIA “Ādažu ūdens” pamatkapitālā” atcelšanu**

Ādažu novada pašvaldības dome 2025. gada 29. maijā pieņēma lēmumu Nr. 213 “Par pašvaldības nekustamā īpašuma Dārznieku iela 5 ieguldījumu SIA “Ādažu ūdens” pamatkapitālā” (turpmāk – Lēmums), ar mērķi - ieguldīt SIA “Ādažu ūdens” (turpmāk – Sabiedrība) pamatkapitālā pašvaldībai piederošo zemes gabalu Dārznieku iela 5, Carnikava, Carnikavas pag., Ādažu nov. (turpmāk – Nekustamas īpašums), 3,84 ha platībā ar kadastra apzīmējumu 8052 004 0597, un uz tās esošās ēkas un būves, kas nepieciešamas ūdenssaimniecības pakalpojumu nodrošināšanai kā mantisko ieguldījumu, palielinot Sabiedrības pamatkapitālu atbilstoši sertificēta nekustamā īpašuma vērtētāja atzinumā norādītajai vērtībai.

2025. gada 30. jūlijā pašvaldība saņēma Sabiedrības iesniegumu ar lūgumu atcelt Lēmumu, jo, Nekustamajā īpašumā atrodas ūdenstornis ar kadastra apzīmējumu 8052 004 0597 003, kas praktiski nav pielietojams ūdenssaimniecības funkcijas izpildei.

Pamatojoties uz Pašvaldības likuma 10. panta pirmās daļas 16. punktu un ņemot vērā domes Attīstības komitejas 13.08.2025. atzinumu, Ādažu novada pašvaldības dome

**NOLEMJ:**

1. Atcelt Ādažu novada pašvaldības domes 2025. gada 29. maija lēmumu Nr. 213 “Par pašvaldības nekustamā īpašuma Dārznieku iela 5 ieguldījumu SIA ”Ādažu ūdens” pamatkapitālā”.
2. Pašvaldības Centrālās pārvaldes Nekustamā īpašuma nodaļai sagatavot domes lēmuma projektu par zemes ierīcības projekta izstrādi Ādažu novada pašvaldības nekustamā īpašuma Dārznieku ielā 5, Carnikavā, Carnikavas pag., Ādažu nov. (kadastra Nr. 8052 004 0597) sastāvā ietilpstošai zemes vienībai 3,84 ha platībā ar kadastra apzīmējumu 8052 004 0597, ar mērķi pamatot zemes vienības sadalīšanu.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU